钦定古今图书集成/明伦汇编/氏族典/第151卷 > 《唐书》 > 《宰相世系表》
## 钦定古今图书集成/明伦汇编/氏族典/第151卷 > 《唐书》 > 《宰相世系表》

袁氏出自《妫姓》。陈胡公满生申公犀侯，犀侯生靖伯
庚，庚生季子惛，惛生仲牛甫，甫生圣伯顺，顺生伯他
父，他父生戴伯，戴伯生郑叔，郑叔生《仲尔金父》，金父
生庄伯，庄伯生诸，字伯爰孙宣仲涛涂，赐邑阳夏，以
王父字为氏。宣仲生选，选生声子突，突生惠子雅，雅
生颇，奔郑。秦末，裔孙告辟难，居于河、洛之间，少子政，
以“袁”为氏。九世孙袁生，生元孙干，封贵乡侯，复居陈
郡阳夏。八世孙良，二子：昌、璋。昌成武令，生汉司徒安，
字邵公。三子：赏、京、敞。京，蜀郡太守。二子：彭、汤。汤字仲
河，太尉、安，国康侯。三子：成、逢、隗。成，左中郎，生绍。绍中
子熙，其后世居乐陵东光。熙裔孙令喜。

璋生司徒滂，字公熙。滂生涣，字曜卿，魏御史大夫。四
子：侃、寓、奥、准。准字孝尼，晋给事中。生冲，字景元，光禄
勋。生耽，字彦道，历阳太守。耽生质，字道和，东阳太守。
二子：湛、豹。豹字士蔚，丹阳尹。二子：洵、淑。洵宋吴郡太
守，谥曰贞。二子：𫖮、觊。𫖮字国章，未雍州都督。二子：戬、
昂。

河东袁氏，本出陈郡。

《袁氏宰相》三人：恕己、滋、智、弘。